સવારે સાડા અગીયારનો સમય હતો બરાનપુરામાં આવેલી ભારતી વિધ્યાલય છુટવાનો સમય હતો, જેના કારણે ઘરે જવાની ઉતાવળમાં વિધ્યાર્થીઓ ઉત્સાહમાં કોલાહલ કરી રહ્યા હતા, ત્યારે ધોરણ નવમાં ભણતા વિધ્યાર્થી દેવ તડવી વર્ગમાં હાજર શિક્ષક પાસે બાથરૂમ જવાની રજા લીધી અને તે બાથરૂમ જવા માટે નિકળ્યો ત્યારે તેની બરાબર પાછળ ધોરણ દસનો એક વિધ્યાર્થી હતો, દેવે જેવો બાથરૂમમાં ગયો તેની સાથે સ્કુલ બેગ સાથે તેની પાછળ રહેલા દસમાં ધોરણના વિધ્યાર્થીએ પોતાની સ્કુલ બેગમાંથી ચાકુ કાઢી દેવ ઉપર તુટી પડયો હતો, દેવ મદદ માટે બુમ પાડી શકે એટલે સમય પણ તેને મળ્યો નહીં.